Diari Oficial de la Generalitat Valenciana


Sumari del DOGV 5770, del 26-05-2008 (2008/5435)

Assumpte civil 000726/2006. Notificació de la sentència a Julián Jiménez Fernández i altra.
-------------------------------------------------------------------------------------------

### Dades del document

Número de DOGV
:   5770

Data del DOGV
:   26-05-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/5435


Data del document
:   28-03-2008

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Assumpte civil 000726/2006. Notificació de la sentència a Julián Jiménez Fernández i altra. [2008/5435]  
Assumpte civil 000726/2006   
Judici verbal 000726/2006   
Part demandant: Edifici Marvic B  
Part demandada: Julián Jiménez Fernández i Sampedro Trillo Fernández  
Sobre: altres verbals  
En el judici a què es fa referència s'ha dictat la resolució el text de la qual, literalment, diu així:  
«Sentència número 258/2008  
Benidorm, 22 de febrer de 2008   
José Antonio Pérez Nevot, magistrat titular del Jutjat de Primera Instància número 2 d'esta ciutat i partit judicial, ha vist les actuacions de judici verbal sobre reclamació de quantitat que, amb el número 726 de 2006, s'han seguit davant este Jutjat a instàncies de la Comunitat de Propietaris Marvic B de Benidorm, representada pel procurador Juan Fernández Bobadilla i Moreno i assistida del lletrat el senyor Sánchez Sánchez, contra Julián Jiménez Fernández i la senyora Sampedro Trillo Fernández, ambdós en situació processal de rebel·lia; i atés els següents  
Antecedents de fet  
Primer. Amb data 14 de juny de 2006, va correspondre per torn a este Jutjat l'escrit de demanda presentat pel procurador el senyor Fernández de Bobadilla, en la representació indicada adés. En este escrit, després d'exposar els fets i fonaments de dret, acabava sol·licitant la condemna dels demandats a pagar la suma de 1.150,84 euros, més els interessos a un tipus d'un 20% i les costes.  
La petició anterior es fonamentava en els fets que es resumixen a continuació:  
1. Els demandats són propietaris de l'apartament 5é, C-2, de l'edifici Marvic B.  
2. Com a conseqüència de l'incompliment de l'obligació de contribuir al sosteniment de les despeses comunes, els demandats deuen la suma reclamada.  
3. Amb data de 21 de febrer de 2006, es va celebrar junta en la qual es va acordar procedir judicialment contra els propietaris deutors, i es va acordar igualment que el deute reportaria un interés de demora del 20%.  
4. Totes les gestions extrajudicials de cobrament han esdevingut infructuoses.  
A l'escrit anterior, s'hi adjuntaven diversos documents.  
Segon. Admesa a tràmit la demanda anterior, es va acordar citar en forma legal a ambdues parts per a la celebració del judici.  
Tercer. El dia 15 de febrer de 2008, es va celebrar judici oral amb el resultat que consta a la gravació efectuada sota la fe pública judicial i en l'acta que la complementa.  
La part actora hi va ratificar l'escrit de demanda.  
Atés que la part demandada no va comparéixer en forma legal, va ser declarada en rebel·lia.  
Amb la proposta i pràctica prèvies, es va practicar com a prova la documental aportada amb el escrit de demanda.  
Quart. En la substanciació d'este procés s'han respectat totes les prescripcions legals, tret d'alguns terminis processals, a causa de l'acumulació d'assumptes que suporta este òrgan jurisdiccional i a l'escassa disponibilitat de sales de vistes que patix la seu on s'ubica el Jutjat.   
Fonaments de dret  
Primer. És objecte d'este plet una pretensió declarativa de condemna de la demandada a pagar la suma de 1.150,84 euros, més els interessos a un tipus d'un 20% i les costes.  
Esta petició es fonamenta en els fets que s'han resumit en l'antecedent primer d'esta sentència.  
Segon. Atés que la part demandada es troba en situació processal de rebel·lia, procedix considerar-la íntegrament oposada a l'èxit de la pretensió anterior (art. 496.2 LEC).  
Tercer. De la nota simple expedida pel Registre de la Propietat número 3 de Benidorm i aportada com a document número 2 de l'escrit de demanda es desprén que Julián Jiménez Fernández i la senyora Sampedro Trillo Fernández són propietaris de l'habitatge situat a la planta 5a, C-2, de l'escala B de l'edifici Marvic, situat al carrer d'Urà, número 17, de Benidorm. Ha quedat igualment provat que els demandats deuen a l'actora la suma de 1.150,84 € a data de 17 de maig de 2006, tal com resulta del certificat aportat com a document número 3 de la demanda, que no va ser impugnat. Atés que el pagament és un fet extintiu de les obligacions (art. 2327 ON), en correspon l'al·legació i la prova a la part demandada (art. 217.3 LEC). Atés que no s'ha alçat la càrrega processal indicada, procedix estimar la demanda en la suma reclamada (art. 396 CC i 9 LPH).  
Quart. El principal reportarà, en concepte d'interessos de demora i processals, el legal dels diners des del dia 14 de juny de 2007 (data de registre de la demanda) fins a la data d'esta sentència, en què s'incrementarà en dos punts fins al seu complet pagament (art. 9188 LJ i 576 LPH).  
No pertoca aplicar el recàrrec del 20% que sol·licita la part demandant atés que este s'ha establit en un acord distint al que és objecte d'execució (en concret, el punt 5é, mentre que l'acord de liquidació del deute és el 3r, en el qual no es preveu res pel que fa a això).  
Cinqué. Atés que la demanda es va estimar substancialment, procedix imposar les costes a la part demandada, d'acord amb el criteri del venciment objectiu i atés que el cas enjudiciat no presenta seriosos dubtes de fet ni de dret (art. 394 LEC).  
Vists els preceptes legals esmentats i altres aplicables de manera general i pertinent,   
Dispositiva  
Que amb l'estimació substancial de la demanda interposada per la Comunitat de Propietaris Marvic B de Benidorm, condemne Julián Jiménez Fernández i la senyora Sampedro Trillo Fernández a pagar a la primera la suma de mil cent cinquanta euros i huitanta-quatre cèntims (1.150,84 €), més l'interés legal dels diners des del dia 14 de juny de 2006 fins al dia 22 de febrer de 2008, en què s'incrementarà en dos punts fins al seu pagament complet, i amb la imposició de les costes d'esta instància als demandats.  
Notifiqueu-la en forma legal a les parts i feu-los saber que esta sentència no és ferma i que contra la qual s'hi pot interposar un recurs d'apel·lació en un termini de cinc dies des de la notificació que, si escau, s'haurà de preparar davant este Jutjat mitjançant un escrit que complisca les formalitats de l'article 457.2 de la Llei 1/2000, de 7 de gener, d'Enjudiciament Civil, a fi que el resolga l'Audiència Provincial d'Alacant.  
Esta és la meua sentència, de la qual s'expedirà un certificat per a incorporar-lo a les actuacions i es portarà l'original al llibre de sentències, que pronuncie, mane i firme, jutjant definitivament en primera instància».  
Publicació. La sentència anterior l'ha llegida i publicada en el dia de hui el magistrat que la subscriu mentre es trobava celebrant audiència pública. En done fe.  
Atés el desconeixement de l'actual domicili o residència de la part demandada, mitjançant la provisió de 28 de març de 1008, el jutge, de conformitat amb el que dispose l'article 497.2 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a portar a efecte la diligència de notificació.  
Benidorm, 28 de març de 2008.- La secretària judicial: María Engracia Román Ivorra.